Holocaust-dagur verður hildin kring heimin hin 27. januar. Henda dag í 1945 fríaði Reyði herurin hjá Sovjettsamveldinum jødarnar og onnur kúgað fólk úr týningarleguni Auschwitz. Umráðandi er at minnast til, at forfylging og fólkadráp ikki eru ein veruleiki, sum endaði saman við øðrum heimsbardaga í 1945, men heldur støðugt á. Løgtingið samtykti í 2019 at gera henda dagin til almennan minningardag um Holocaust og onnur fólkadráp. 27. januar 2020 er sostatt fyrsti almenni minningardagur um Holocaust og onnur fólkadráp. Í hesum samband hava Nám og Amnesty samstarva um eitt átak fyri framhaldsdeildir kring alt landið, sum vit kalla:” Ongantíð aftur”. Tað eru áleið 1800 næmingar, sum hava meldað seg til tiltakið. Á skránni verður: 1. Róland í Skorini fer at greiða frá um, tá ORÐ VERÐA TIL MORÐ. Altso, tá orð drepa. 2. Elsa í Skorini fer at fortelja um eina gentulagnu frá 2. heimsbardaga. 3. Og so kemur Heini í Skorini at lýsa tey mannarættindi, sum heimssamfelagið samtykti eftir annan heimsbardaga, og sum skulu verja einstaklingar frá t. d. persónligari forfylging og fólkadrápum. Vit gleða okkum til eina spennandi viku og takka Námi fyri gott samstarv.